ہیپی برتھ ڈے ٹو یو

ہیپی برتھ ڈے ٹو یو ، جسے اکثر صرف ہیپی برتھ ڈے بھی کہہ دیا جاتا ہے، ایک گیت ہے جو کسی شخص کی سال گرہ (پیدائش کے دن) کے موقع پر گایا جاتا ہے۔ اس کا سادہ اردو میں مطلب آپ کو سال گرہ مبارک ہے۔، 1998 کے گنیز ورلڈ ریکارڈز کے مطابق، ’’ہیپی برتھ ڈے ٹو یو‘‘ انگریزی زبان کا سب سے زیادہ معروف گیت ہے۔ اس گیت کے بول کم از کم 18 زبانوں میں ترجمہ ہوچکے ہیں۔ ’’ہیپی برتھ ڈے ٹو یو‘‘ کی دُھن 1893 کے ’’گڈ مورننگ ٹو آل‘‘ گیت سے لی گئی ہے جسے امریکی بہنوں پیٹی ہل اور میلڈرڈ جے ہل سے منسوب کیا جاتا رہا ہے، تاہم دونوں بہنوں کے اس گیت کی دُھن ترتیب دینے کا دعویٰ بھی متنازع فیہ ہے۔

پیٹی ہل، لوئیزویل، کینٹکی میں کنڈرگارٹن پرنسپل تھیں اور متعدد طریقہ ہائے تدریس تشکیل دے رہی تھیں، جب کہ اُن کی بہن ملڈرڈ پیانو بجانے والی اور موسیقار تھیں۔ دونوں بہنیں ’’گڈ مورننگ ٹو آل‘‘ گیت کا استعمال کیا کرتی تھیں کیوں کہ اُن کے خیال میں چھوٹے بچوں کے لیے یہ گیت گنگنانا آسان تھا۔ اس دُھن اور ’’ہیپی برتھ ڈے ٹو یو‘‘ کے بول کا امتزاج پہلی بار 1912 میں شائع ہوکر منظرِ عام پر آیا، تاہم امکان ہے کہ یہ اس سے کہیں پہلے سے وجود رکھتا تھا۔

حوالہ جات

حاشیے 

 
 

1912 کے گیت
1912ء کے نغمے
امریکی گیت
امریکی نغمے
پبلک ڈومین موسیقی
سالگرہ
عوامی گیت
کاپی رائٹ کی خلاف ورزی
نزاعات
یوم ولادت
انگریزی گیت